般若品第二次日韦使君请益师升坐
告大众曰总净心念摩诃
般若波罗蜜多复云善知识菩提般若之
智世人本自有之只缘心
迷不能自悟须假大善知识示导
见性当知愚人智人佛性本
无差别只缘迷悟不同所以有
愚有智吾今为说摩诃
般若波罗蜜法使汝等各得
智慧志心谛听吾为汝说善知识
世人终日口念般若不识自性
般若犹如说食不饱口但
说空万劫不得见性终无
有益善知识摩诃般若波罗蜜是梵语此言
大智慧到彼岸此须心行
不在口念口念心不行如幻
如化如露如电口念
心行则心口相应本性是佛离
性无别佛何名摩诃摩诃
是大心量广大犹如虚空无
有边畔亦无方圆大小亦
非青黄赤白亦无上下长短亦
无嗔无喜无是无非无善无恶无有
头尾诸佛刹土尽同虚空世人妙
性本空无有一法可
得自性真空亦复如是善知识莫闻吾
说空便即着空第一莫着空若
空心静坐即着无记空善知识
世界虚空能含万物色像日月
星宿山河大地泉源溪涧草木丛林恶人
善人恶法善法天堂地狱一切大海须弥
诸山总在空中世人性空
亦复如是善知识自性能含万法是
大万法在诸人性中若
见一切人恶之与善尽
皆不取不舍亦不染
着心如虚空名之为大
故约摩诃善知识迷人口说智者心
行又有迷人空心静坐百无所
思自称为大此一辈人不可
与语为邪见故善知识心量广大
遍周法界用了即了了
分明应用便知一切一切即一
一即一切来去自由心体无
滞即是般若善知识一切般若智
皆从自性而生不从外
入莫错用意名为真行性
自用一真一切真心量大事不行
小道口莫终日说空心中不修
此行恰似凡人自称国王终不可得
非吾弟子善知识何名般若般若
者唐言智慧也一切处所一切
时中念念不愚常行
智慧即是般若行一念愚
即般若绝一念智即般若
生世人愚迷不见般若口说般若
心中常愚常自言我修般若
念念说空不识真空般若
无形相智慧心即是若作
如是解即名般若智何名波罗蜜
此是西国语唐言到彼岸
解义离生灭着境生灭起
如水有波浪即名于此岸
离境无生灭如水常流通即
名为彼岸故号波罗蜜善知识迷人
口念当念之时有妄有非念念若行是
名真性悟此法者是
般若法修此行者是般若行
不修即凡一念修行自身
等佛善知识凡夫即佛烦恼即
菩提前念迷即凡夫后念
悟即佛前念着境即
烦恼后念离境即菩提善知识摩诃
般若波罗蜜最尊最上最第一
无住无往亦无来三世
诸佛从中出当用大智慧打破
五蕴烦恼尘劳如此修行定成
佛道变三毒为戒定慧
善知识我此法门从一般若生
八万四千智慧何以故为世人有八万四千
尘劳若无尘劳智慧常
现不离自性悟此法者
即是无念无忆无着
不起诳妄用自真如性以智慧
观照于一切法不取不舍即是见性成佛
道善知识若欲入甚深法界
及般若三昧者须修般若行
持诵金刚般若经即得见
性当知此经功德无量无边经
中分明赞叹莫能具说此
法门是最上乘为大智人说
为上根人说小智小根
人闻心生不信何以故
譬如天龙下雨于阎浮提城邑聚落悉
皆漂流如漂草叶若雨大海
不增不减若大乘人若最上乘人
闻说金刚经心开悟解故知
本性自有般若之智自用智慧常
观照故不假文字譬如雨水不从
天有元是龙能兴致令
一切众生一切草木有情无情悉皆蒙
润百川众流却入大海
合为一体众生本性般若之智
亦复如是善知识小根之人闻此
顿教犹如草木根性小者若
被大雨悉皆自倒不能增长
小根之人亦复如是元有般若
之智与大智人更无差别
因何闻法不自开悟缘邪见
障重烦恼根生犹如大云覆盖
于日不得风吹日光不现
般若之智亦无大小为一切众生
自心迷悟不同迷心外见修行觅
佛未悟自性即是小根
若开悟顿教不执外修但
于自心常起正见烦恼尘劳
常不能染即是见性善知识
内外不住去来自由能除执心
通达无碍能修此行与般若经
本无差别善知识一切修多罗及诸
文字大小二乘十二部经皆因
人置因智慧性方能建立
若无世人一切万法本自不
有故知万法本自人兴一切
经书因人说有缘其人
中有愚有智愚为小人
智为大人愚者问于智人
智者为愚人说法愚人忽然悟解
心开即与智人无别善知识不
悟即佛是众生一念悟
时众生是佛故知万法尽在
自心何不从心中顿见真如
本性菩萨戒经云我本元
自性清净若识自心见性皆成佛道
净名经云即时豁然还得本心
善知识我于忍和尚处一闻
言下便开悟顿见真如
本性是以将此教法流行令
学道者顿悟菩提各自观心
自见本性若自不悟需
觅大善知识解最上乘法者直
示正路是善知识有大因缘所谓
化导令得见性一切善
法因善知识能发起故三世诸佛
十二部经在人性中本自具有
不能自悟须求善知识指示方
见若自悟者不假外
求若一向执谓须他善知识
望得解脱者无有是处何以故自
心内有知识自悟若起
邪迷妄念颠倒外善知识虽有教授
救不可得若起真正般若观照
一刹那间妄念俱灭若识自性
一悟即至佛地善知识智慧观照
内外明彻识自本心若识本心
即本解脱若得解脱即是
般若三昧般若三昧即是无念
何名无念若见一切法
心不染着是为无念
用即偏一切处亦不着
一切处但净本心使六识
出六门于六尘中无染
无杂来去自由通用无滞即
是般若三昧自在解脱名无念
行若百物不思当令念绝
即是法缚即名边见
善知识悟无念法者万法尽
通悟无念法者见诸
佛境界悟无念法者至佛
地位善知识后代得吾法者将
此顿教法们于同见同行
发愿受持如事佛故终身
而不退者定入圣位
然须传授从上以来默传
分付不得匿其正法若不同见
同行在别法中不得传付
损彼前人究竟无益恐愚人不解谤
此法门百劫千生断佛种
性善知识吾有一无向颂各
须颂取在家出家但依此修
若不自修惟记吾言亦
无有益听吾颂曰说通
即心通如日处虚空为
传见法性出世破邪宗
法即无顿渐迷悟有
迟疾只此见性门愚人
不可悉说即虽万般合理还
归一烦恼暗宅中常须
生慧日邪来烦恼至正
来烦恼除邪正俱不用清净
至无余菩提本自性起心
即是妄净心在妄中
但正无三障世人若修道
一切尽不妨常自见己过
与道即相当色类自有道
各不相妨恼离道别觅
道终生不见道波波度一生到头
还自懊欲得见真道行
正即是道若真修道人
不见世间过若见他人非自
非却是左他非我不
非我非自有过但自却
非心打除烦恼破憎爱
不关心长伸两脚卧欲
拟化他人自须有方便勿
令彼有疑即是自性现
佛法在世间不离世间觉离世
觅菩提恰如求兔角正见
名出世邪见名世间邪正
尽打却菩提性宛然此颂是
顿教亦名大法船迷
闻经累劫悟则刹那间师
复曰今于大梵寺说此顿
教普愿法界众生言下见性成佛
时韦使君与官僚道俗闻
师所说无不省悟一时作礼
皆叹善哉何期岭南有佛
出世